### NN 33/2019 (3.4.2019.), Odluka o određivanju kriterija i relativnih pondera za odabir ekonomski najpovoljnije ponude u kojima su predmet nabave poljoprivredno-prehrambeni proizvodi i hrana

MINISTARSTVO POLJOPRIVREDE

704

Na temelju članka 284. stavak 8. Zakona o javnoj nabavi (»Narodne novine«, broj 120/16), potpredsjednik Vlade Republike Hrvatske i ministar poljoprivrede donosi

ODLUKU

O ODREĐIVANJU KRITERIJA I RELATIVNIH PONDERA ZA ODABIR EKONOMSKI NAJPOVOLJNIJE PONUDE U KOJIMA SU PREDMET NABAVE POLJOPRIVREDNO-PREHRAMBENI PROIZVODI I HRANA

Članak 1.

Predmet ove Odluke je određivanje kriterija i relativnih pondera za odabir ekonomski najpovoljnije ponude u postupcima javne nabave u kojima su predmet nabave poljoprivredno-prehrambeni proizvodi i hrana sukladno članku 284. stavku 8. Zakona o javnoj nabavi (»Narodne novine«, broj 120/16) (u daljnjem tekstu Zakon) prema kojem čelnik središnjeg tijela državne uprave može javnim naručiteljima iz svog djelokruga odlukom odrediti relativne pondere za pojedine vrste predmeta nabave, a koje u postupcima javne nabave mogu koristiti i drugi obveznici javne nabave.

Članak 2.

U smislu ove Odluke pri ocjeni prihvatljivih ponuda u javnoj nabavi poljoprivredno-prehrambenih proizvoda i hrane (u daljnjem tekstu: ponude) korištene kratice i pojmovi imaju sljedeće značenje:

RP relativni ponder za kvalitativni kriterij (K1, K2, K3, K4)

UP utjecaj relativnog pondera za kvalitativni kriterij (K1, K2, K3, K4)

Nbk najveći broj bodova za kvalitativne kriterije (K1, K2, K3, K4)

Obk ostvareni broj bodova za kvalitativne kriterije (K1, K2, K3, K4)

Fm vrijednost ponude s najmanjom cijenom (najmanja cijena ponude)

Ft vrijednost ponude koju ocjenjujemo (cijena ponude)

Rpc relativni ponder cijene ili troška (ne smije biti veći od 90 %)

Nbf najveći broj bodova za financijsku ocjenu ponude

Nbpc najveći broj bodova za ponderiranu cijenu pri financijskoj ocjeni ponude

Obc ostvareni broj bodova za financijsku ocjenu ponude

Obpc ostvareni broj bodova za ponderiranu cijenu pri financijskoj ocjeni ponude

Ubb ukupan broj bodova ili ukupna ocjena ponude.

Članak 3.

(1) Pri kvalitativnoj ocjeni kriterija (K1, K2, K3, K4) javni naručitelj treba za svaku ponudu izračunati (Obk) dodjelom bodova pri čemu se uzima u obzir vrijednost (RP) relativnog pondera i njegov utjecaj (UP) za pojedini kriterij (K1, K2, K3, K4) pri čemu:

K1 – kriterij vrednuje proizvode koji su proizvedeni u sustavima kvalitete poljoprivrednih i prehrambenih proizvoda uz dodatno vrednovanje ekoloških proizvoda,

K2 – kriterij vrednuje proizvode proizvedenu po standardima kvalitete za hranu utvrđenim u europskim i nacionalnim propisima o poljoprivredi i hrani,

K3 – kriterij vrednuje proizvode prema udaljenosti transporta ukazujući pritom na održivo proizvedenu i prerađenu hrana čime je stvorena hrana više vrijednosti u pogledu veće svježine ili nižeg opterećenja okoliša

K4 – kriterij vrednuje proizvode prema tipu i količini ambalaže razlikujući hranu manje opterećena materijalima za pakiranje i u pakiranjima koja su izrađena od okolišu prihvatljivih i/ili recikliranih materijala.

(2) Najveći broj bodova za kvalitativne kriterije (Nbk) iznosi 30 bodova.

(3) Korištenjem (Nbk) za ocjenu kvalitativnih kriterija (K1, K2, K3, K4) se osigurava konkurentnost tražene kvalitete.

(4) Pri kvalitativnoj ocjeni kriterija (K1, K2, K3, K4) se izračunava (Obk) zbrajanjem dodijeljenih bodova za svaku ponudu.

(5) Vrijednost relativnih pondera (RP) i utjecaj relativnog pondera (UP) za svaki kvalitativni kriterij (K1, K2, K3, K4) te izračun (Obk) je prikazan u tablici u Prilogu 1. ove Odluke i njen je sastavni dio.

Članak 4.

(1) Financijski dio ponude ocjenjuje se nakon kvalitativne ocjene ponude.

(2) Cijena ili trošak ponude u postupku javne nabave se ocjenjuje i boduje usporedbom svake prihvatljive razmatrane ponude u odnosu na ponudu s najmanjom cijenom (ponudu s najnižom cijenom ili troškom od svih razmatranih ponuda).

(3) Najveći broj bodova za financijsku ocjenu (Nbf) iznosi 70 bodova, a izračunava se oduzimanjem (Nbk) od 100, jer je (Nbk+Nbf=100).

(4) Pri financijskoj ocjeni za svaku ponudu se izračunava (Obc) ostvaren broj bodova za financijsku ocjenu ponude.

(5) (Obc) predstavlja broj bodova koji je razmatrana ponuda ostvarila kroz financijsku ocjenu cijena razmatranih ponuda, a izračunava se prema formuli (Obc =Vpnc/Vp\*Nbf).

Članak 5.

(1) Ako Javni naručitelj, sukladno članku 284. stavku 4. Zakona za odabir ponude odredi relativni ponder cijene (Rpc), u tom slučaju se u financijskoj ocjeni za svaku ponudu izračunava (Obpc).

(2) (Obpc) predstavlja broj bodova koji je razmatrana ponuda ostvarila kroz financijsku ocjenu ponderiranih cijena razmatranih ponuda, a izračunava se prema formuli (Obpc =Fm/Ft\*Nbpc), pri čemu je Nbpc = Nbf\*Rpc

(3) Izračunom (Nbpc) pri vrednovanju financijskog dijela prihvatljive ponude se osigurava konkurentnost zatražene kvalitete u odnosu na trošak ili cijenu ponude, odnosno osigurava se da ponuda s naglašenom kvalitetom proizvoda ostvaruje više bodova.

Članak 6.

(1) Najpovoljnija ponuda je ona koja ostvari veći ukupni broj bodova (Ubb) odnosno najbolju ukupnu ocjenu ponuda.

(2) Ukupni broj bodova (Ubb) predstavlja zbroj ostvarenih bodova (Obk) za ocjenu kvalitativnih kriterija (K1, K2, K3, K4) i ostvarenih bodova za cijenu (Obc) prema formuli (Ubb= Ubk+Ubc).

(3) U slučaju iz članka 5. stavka 1. ove Odluke ukupni broj bodova (Obk) predstavlja zbroj za ocjenu kvalitativnih kriterija (K1, K2, K3, K4) i ukupnih bodova za ponderiranu cijenu (Obpc) prema formuli (Ubb= Obk+Obpc).

Članak 7.

Način izračuna bodova kroz kvalitativnu i financijsku ocjenu prihvatljivih ponuda je prikazan u primjerima u Prilogu 2. ove Odluke i njen je sastavni dio.

Članak 8.

Ova Odluka stupa na snagu osmoga dana od dana objave u »Narodnim novinama«.

Klasa: 406-01/18-01/30

Urbroj: 525-07/0539-19-24

Zagreb, 21. ožujka 2019.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.

PRILOG 1.

VRIJEDNOST RELATIVNIH PONDERA (RP) I UTJECAJ RELATIVNOG PONDERA (UP) ZA SVAKI KVALITATIVNI KRITERIJ (K1, K2, K3, K4) TE IZRAČUN (OBK)

|  |  |  |  |  |  |  |  |
| --- | --- | --- | --- | --- | --- | --- | --- |
| Oznaka | Kriterij | Primjenjivost na | značajka | | RP (%)  relativni ponder | UP (%) utjecaj pondera | Bodovi za  (k1, k2, k3, k4) |
| K1 | proizvodi koji su proizvedeni u sustavima kvalitete poljoprivrednih i prehrambenih proizvoda (sezonski, ekološki, integrirani proizvodi i dr.) | svježe voće i povrće  svježe mlijeko  jaja  svježa riba\*\* | Sezonsko | | | 20 |  |
| isporuka unutar 3 dana od berbe (ulova) | | 100 | 5 |
| \*dodatno ekološko i/ili integrirano | isporuka unutar 3 dana od berbe (ulova) | 20 | 1 |
| isporuka više od 3 dana od berbe (ulova) | | 60 | 3 |
| \*dodatno ekološko i/ili integrirano | isporuka više od 3 od berbe (ulova) | 20 | 1 |
| Izvan sezone | | |  |
| čuvano bez tretiranja sredstvima za očuvanje svježine | | 60 | 3 |
| \*dodatno ekološko i/ili integrirano | čuvano bez tretiranja sredstvima za očuvanje svježine | 20 | 1 |
| čuvano uz tretiranje sredstvima za očuvanje svježine | | 30 | 2 |
| \*\*dodatno održivi ribolov i akvakultura | | 20 | 1 |
| \*Dodatno vrednovanje (bodovi se pribrajaju) ukoliko se nude proizvodi iz ekološke/ integrirane proizvodnje iznad minimalnog zahtjeva u specifikaciji javnog poziva.  Dokazivanje: Smatra se da su proizvodi iz ekološke/ integrirane proizvodnje koji nose zajedničku EU oznaku (must be organically produced according to Regulation (EC) No 834/2007) i/ili nacionalnu etiketu (must be produced in accordance with the criteria of Integrated Production or equivalent systems).  \*\*Dodatno vrednovanje (bodovi se pribrajaju) za udio akvakulture i morskih proizvoda koji su uhvaćeni ili proizvedeni putem održivih postupaka i metoda kako je definirano odgovarajućom oznakom za održivi ribolov i akvakulturu.  Dokazivanje: Smatraju se sukladnima proizvodi iz akvakulture i morski proizvodi koji nose oznaku za održive postupke ribolova ili akvakulture. Također će se prihvatiti i druga prikladna sredstva za dokazivanje koja jasno ukazuju na poštivanje održivih kriterija ribolova ili akvakulture te odgovarajuće oznake za održivi ribolov i akvakulturu | | | | | | | |
| K2 | hrana proizvedena po standardima kvalitete za hranu utvrđenim u europskim i nacionalnim propisima o poljoprivredi i hrani, | svježe voće i povrće  svježe mlijeko  svježe meso  jaja  svježa riba  prerađevine mlijeka  prerađevine mesa  prerađevine od ribe  kruh | EU oznaka kvalitete /oznaka izvornosti i zemljopisnog podrijetla – PDO, PGO i sl. | | 50 | 10 | 5 |
| neobvezne (dobrovoljne) nacionalne oznake | | 30 | 3 |
| BEZ oznaka | | 20 | 2 |
| Dodatno  dobrobiti životinja\*\*\* (mlijeko, meso, jaja) | | 10 | 1 |
| \*\*\*Dodatno vrednovanje (bodovi se pribrajaju) standarda poštivanja dobrobiti životinja, a odnosi se na udio (%) životinjskih proizvoda koji su proizvedeni s visokim standardima dobrobiti životinja prema nacionalnim smjernicama.  Dokazivanje: Smatraju se sukladnim proizvodi (mlijeko, meso, jaja) koji imaju prikladne dokaze o ispunjavanju relevantnih nacionalnih dobrovoljnih standarda koji prelaze obvezno zakonodavstvo, kao što je potvrda priznatog tijela. Alternativno, ponuditelj mora pružiti i druge odgovarajuće dokaze o usklađenosti sa standardima dobrobiti životinja. | | | | | | | |
| K3 | hrana koja je održivo proizvedena i prerađena, čime je stvorena hrana više vrijednosti u pogledu veće svježine ili nižeg opterećenja okoliša (kraćeg prijevoza, manje transporta), | svježe voće i povrće  svježe mlijeko  svježe meso  jaja  svježa riba  prerađevine mlijeka  prerađevine mesa  prerađevine od ribe  kruh | transport od mjesta proizvodnje do isporuke manje od 50 km | | 100 | 10 | 10 |
| transport od mjesta proizvodnje do isporuke  od 50 – 100 km | | 80 | 8 |
| transport od mjesta proizvodnje do isporuke  od 100 – 300 km | | 60 | 6 |
| transport od mjesta proizvodnje do isporuke  od 300 – 500 km | | 40 | 4 |
| transport od mjesta proizvodnje do isporuke  od 500 – 1000 km | | 20 | 2 |
| transport od mjesta proizvodnje do isporuke više od 1000 km | | 10 | 1 |
| Dodatno  \*\*\*\*transportna sredstva ispunjavaju normu EURO V ili IV | | 10 | 1 |
| \*\*\*\*Dodatno vrednovanje (bodovi se pribrajaju) poštivanja okolišnih standarda za vozila koja će se koristiti za obavljanje usluge transporta, a koja moraju barem ispuniti zahtjeve za emisiju ispušnih plinova u EURO 5 ili IV  Dokazivanje: Dobavljači moraju osigurati popis vozila koja će se koristiti za obavljanje usluge i odgovarajuće tehničke listove tih vozila koja sadrže odgovarajuće razine emisija. | | | | | | | |
| K4 | hrana manje opterećena materijalima za pakiranje pakiranjima koja su izrađena od okolišu prihvatljivih i/ili recikliranih materijala\*\*\*\* i dr. | svježe voće i povrće  svježe mlijeko  jaja  svježa riba  prerađevine mlijeka  prerađevine mesa  prerađevine od ribe  kruh | povratna ambalaža ili ambalaža od recikliranih materijala (> 45%) i/ili od materijala koji se mogu reciklirati | | 70 | 10 | 7 |
| nepovratna ambalaža od recikliranih materijala  (> 45%) ili od materijala koji se mogu reciklirati | | 20 | 2 |
| nepovratna ambalaža od materijala koji se ne može reciklirati i/ili ambalaža od materijala koji se ne može reciklirati | | 10 | 1 |
| \*\*\*\*\* Pakiranja (ambalaža)  Udio (%) proizvoda koji se:  • Isporučuje u sekundarnoj i/ili transportnoj ambalaži s više od 45% recikliranog sadržaja  • Isporučuje u ambalažnim materijalima na bazi obnovljivih sirovina  • Ne isporučuju se u pojedinačnim dijelovima (paketi za jednu jedinicu).  Dokazivanje: Dobavljač mora dostaviti potpisanu izjavu koja naznačuje koji od ovih kriterija može ispuniti. Ugovorno tijelo će provjeriti usklađenost tijekom trajanja ugovora i primijeniti odgovarajuće kazne za nepridržavanje.  Na temelju članka 3. Direktive Europskog Parlamenta i Vijeća 94/62/EZ od 20. prosinca 1994. o ambalaži i ambalažnom otpadu, »ambalaža« se sastoji samo od:  (a) prodajna ambalaža ili primarna ambalaža, npr. ambalaža stvorena da čini proizvod za krajnjeg korisnika ili potrošača na prodajnom mjestu;  (b) skupna ambalaža ili sekundarna ambalaža, npr. ambalaža stvorena da čini u trenutku kupnje zbir određenog broja proizvoda bilo da je on prodan kao takav krajnjem korisniku ili potrošaču, ili služi samo kao sredstvo kojim se pune police na prodajnom mjestu; ona se može odvojiti od proizvoda bez utjecanja na njegova svojstva;  (c) transportna ambalaža ili tercijarna ambalaža, npr. ambalaža stvorena da olakša rukovanje i prijevoz određenog broja proizvoda ili skupnih ambalaža u svrhu sprečavanja fizičkog dodira i transportnih oštećenja. Transportna ambalaža ne uključuje kontejnere za cestovni, željeznički, brodski ili zračni prijevoz; | | | | | | | |
| RP Vrijednost relativnog pondera za pojedini kriterij (K1, K2, K3, K4) i  UP utjecaj pondera za pojedini kriterij (K1, K2, K3, K4) zadani su u ovoj tablici  Vrijednost bodova za pojedini kriterij (K1, K2, K3, K4) izračunata je prema formuli:  Bod = RP (%) / UP (%)  Bodovi zbrajaju i njihov zbroj je Ubk  Veći Ubk znači veći broj bodova za poželjne kvalitativne značajke robe, a  manji Ubk predstavlja manje poželjne kvalitativne značajke robe. | | | | | od 10 do 100 % | | od najmanje 1  do najviše 30  (min 1 – max 30) |

PRILOG 2.

NAČIN IZRAČUNA BODOVA KROZ KVALITATIVNU I FINANCIJSKU OCJENU PRIHVATLJIVIH PONUDA

Primjer 1.     (sezonsko voće) cijene ponuda uspoređuju se i boduju u odnosu na najmanju cijenu prikladnih ponuda bez utjecaja pondera cijene

|  |  |  |  |  |
| --- | --- | --- | --- | --- |
| Kvalitativna ocjena ponuda | | | | |
| najveći broj bodova za  kvalitetu Nbk = 30 | Nbk = 30 | | | |
| Kvalitativni kriteriji | Ponuda A | Ponuda B | Ponuda C | Ponuda D |
| K1 | sezonsko voće isporuka unutar 3 dana od berbe | sezonsko voće isporuka više od 3 dana od berbe / ekološko | sezonsko voće isporuka više od 3 dana od berbe i ekološko | sezonsko voće isporuka unutar 3 dana od berbe |
| K2 | bez oznake | dobrovoljna oznaka  (s hrvatskih farmi) | EU oznaka PGI | EU oznaka PGO |
| K3 | udaljenost do 50 km | udaljenost 50 do 100 km | udaljenost do 300 km (vozila zadovoljavaju normu EURO V) | udaljenost do 50 km |
| K4 | ambalaža povratna | ambalaža nepovratna od recikliranih | ambalaža nepovratna | ambalaža povratna |
| bodova za K1 | 5 | 3+1=4 | 3+1=4 | 5 |
| bodova za K2 | 2 | 3 | 5 | 5 |
| bodova za K3 | 10 | 8 | 6+1=7 | 10 |
| bodova za K4 | 7 | 2 | 1 | 7 |
| Obk  (zbroj bodova za K1, K2, K3, K4) | 24 | 17 | 17 | 27 |
| Financijska ocjena ponuda | | | | |
| najveći broj bodova za cijenu Nbf = (100 – Nbk) | Nbf =(100-30) = 70 | | | |
|  | Ponuda A | Ponuda B | Ponuda C | Ponuda D |
| Fm = 360.000,00 | Ft = 360.000,00 | Ft = 420.000,00 | Ft = 480.000,00 | Ft = 560.000,00 |
|  | | | | |
| Obc =(Fm/Ft)\*(Nbf) | (360.000/360.000) \* 70  =1,00\*70  = 70 | (360.000/420.000) \* 70  =0,86\*70  =60,2 | (360.000/480.000) \* 70  = 0,75\*70  =52,5 | (360.000/560.000) \* 70  = 0,64 \* 70  = 44,8 |
|  | | | | |
| Ukupni broj bodova  Ubb  (Ubb = Obk + Obc) | 94 | 77,2 | 69,5 | 71,8 |

Primjer 2. (sezonsko voće) cijene ponuda uspoređuju se i boduju u odnosu na najmanju cijenu prikladnih ponuda uz utjecaj pondera cijene

|  |  |  |  |  |
| --- | --- | --- | --- | --- |
| Kvalitativna ocjena ponuda | | | | |
| najveći broj bodova za kvalitetu Nbk = 30 | Nbk = 30 | | | |
| Kvalitativni kriteriji | Ponuda A | Ponuda B | Ponuda C | Ponuda D |
| K1 | sezonsko voće isporuka unutar 3 dana od berbe | sezonsko voće isporuka više od 3 dana od berbe / ekološko | sezonsko voće isporuka više od 3 dana od berbe i ekološko | sezonsko voće isporuka unutar 3 dana od berbe |
| K2 | bez oznake | dobrovoljna oznaka (s hrvatskih farmi) | EU oznaka PGI | EU oznaka PGO |
| K3 | udaljenost do 50 km | udaljenost 50 do 100 km | udaljenost do 300 km (vozila zadovoljavaju normu EURO V) | udaljenost do 50 km |
| K4 | ambalaža povratna | ambalaža nepovratna od recikliranih | ambalaža nepovratna | ambalaža povratna |
| bodova za K1 | 5 | 3+1=4 | 3+1=4 | 5 |
| bodova za K2 | 2 | 3 | 5 | 5 |
| bodova za K3 | 10 | 8 | 6+1=7 | 10 |
| bodova za K4 | 7 | 2 | 1 | 7 |
| Obk  (zbroj bodova za K1, K2, K3, K4) | 24 | 17 | 17 | 27 |
| Financijska ocjena ponuda | | | | |
| najveći broj bodova za cijenu Nbf = (100 – Nbk) | Nbf =(100-30) = 70 | | | |
| Relativni ponder cijene  Rpc \* | 60% (određuje ga javni naručitelj sukladno 284 stavak 4. i ne smije biti veći od 90%)  (ako se traži naglašena kvaliteta Rpc je manji, ako se traži niža cijena Rpc je veći (do 90%)) | | | |
| najveći broj bodova za ponderiranu cijenu  Nbpc = Nbf\*Rpc | Nbpc = Nbf\*Rpc Nbpc = 70\*60% = 42 | | | |
|  | Ponuda A | Ponuda B | Ponuda C | Ponuda D |
| Fm = 360.000,00 | Ft = 360.000,00 | Ft = 420.000,00 | Ft = 480.000,00 | Ft = 560.000,00 |
|  | | | | |
| Obpc =(Fm/Ft)\*(Nbpc) | (360.000/360.000) \* (42)  =1,00\*42  = 42 | (360.000/420.000) \*(42)  =0,86\*42  =36 | (360.000/480.000) \* (42)  = 0,75\*42  =32 | (360.000/560.000) \* (42)  = 0,64 \* 42  =27 |
|  | | | | |
| Ukupni broj bodova  Ubb  (Ubb = Obk + Obpc) | 66 | 53 | 49 | 54 |
| \*Rpc (4) Javni naručitelj ne smije odrediti samo cijenu ili samo trošak kao jedini kriterij za odabir ponude te u tom slučaju relativni ponder cijene ili troška ne smije biti veći od 90 % | | | | |